《夜坐二首 其一》
宋代·方一夔

人间无处避红炉，急扫风轩醉一壶。泉冷月涵沉水璧，荷香雨一走盘珠。

神游曾到清凉境，幽讨如横绿野图。醉发醒松吟骨耸，从人笑绝道诗癯。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。